Id-Deċiżjoni tal-Kummissjoni
tal-24 ta’ Lulju 1995
li tistabbilixxi kampjun taċ-ċertifikat tas-saħħa ta’ l-annimali għall-kummerċ ta’ semen ta’ l-ispeċi ekwina
(Test b’relevanza għaż-ŻEE)
(95/307/KE)
Il-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 92/65/KEE tat-13 ta’ Lulju 1992, li tistabbilixxi r-rekwiżiti tas-saħħa ta’ l-annimali li jirregola l-kummerċ u l-importazzjoni ġewwa l-Komunità ta’ annimali, semen, ova u embrijoni li m’humiex soġġetti għar-rekwiżiti tas-saħħa ta’ l-annimali li jinsabu f’ regoli speċifiċi Komunitarji msemmija fl-Anness A (I) tad-Direttiva 90/425/KEE [1], kif emendata l-aħħar bid-Deċiżjoni tal-Kummissjoni 95/176/KE [2], u b’mod partikolari l-Artikolu 11(2) tagħha,
Wara li kkunsidrat l-kondizzjonijiet għall-kummerċ ta’ semen ta’ l-ekwide li jinsabu fid-Direttiva tal-Kunsill 92/65/KEE; billi l-kampjun taċ-ċertifikat tas-saħħa ta’ l-annimali għall-kummerċ ta’ semen frisk, imkessaħ u ffriżat ta’ l-ispeċi ekwini jrid jiġi stabbilit skond ir-rekwiżiti ta’ dik id-Direttiva;
Wara li kkunsidrat li ċertu mard infettiv ta’ ekwide jista’ jixtered permezz ta’ semen; billi t-testijiet speċifiċi tas-saħħa ta’ l-annimali li huma meħtieġa sabiex jidentifikaw dan il-mard jridu jitwettqu skond programmi speċifiċi ta’ testijiet li jirriflettu l-moviment ta’ żwiemel tat-tgħammir donaturi qabel u matul il-perjodu tat-teħid tas-semen;
Billi d-Deċiżjoni 95/176/KE li temenda l-Annessi tad-Direttiva 92/65/KEE għal dak li jirrigwarda s-semen, l-ova u l-embrijoni ta’ l-ispeċi ekwini hija applikabbli mill-1 ta’ Ottubru 1995; billi ċ-ċertifikazzjoni veterinarja għall- kummerċ ta’ semen ta’ speċi ekwini għandha tapplika fl-istess ħin;
Billi l-miżuri stabbiliti f’din id-Deċiżjoni huma skond l-opinjoni tal-Kumitat Permanenti Veterinarju,
ADOTTAT DIN ID-DEĊIŻJONI
Artikolu 1
L-Istati Membri għandhom jiżguraw li s-semen ta’ l-ispeċi ekwini li jintbagħat mit-territorju tagħhom lejn it-territorju ta’ Stat Membru ikun dejjem akkumpanjat matul it-trasport b’ċertifikat tas-saħħa mimli kif suppost u li jaqbel mal-kampjun li jinsab fl-Anness.
Artikolu 2
Din id-Deċiżjoni hija applikabbli mill-1 ta’ Ottubru 1995.
Artikolu 3
Din id-Deċiżjoni hija indirizzata lill-Istati Membri kollha.
Magħmula fi Brussel, fl-24 ta’ Lulju 1995.